Gert er ráð fyrir að ráða þurfi í kringum tíu manns fyrir opnunina og eftir að þeim ráðningum lýkur eru um 30 manns í vinnu hjá Dunkin ´ Donuts á Íslandi . Kleinuhringjakaffihúsið Dunkin ’ Donuts opnar sinn annan stað á Íslandi í október næstkomandi í Kringlunni . Kaffihúsakeðjan opnað sinn fyrsta stað á Laugaveginum í síðasta mánuði og hefur nánast verið röð inn á staðin síðan . Samkvæmt tilkynningu frá Dunkin ’ Donuts verða tíu starfsmenn ráðnir á staðinn í Kringlunni . Stefnt er að því að opna 16 Dunkin ’ Donuts staði hér á landi á næstu fimm árum . Í tilkynningunni segir að Árni Pétur Jónsson , forstjóri Dunkin ‘ Donuts á Íslandi sé ánægður með staðsetninguna , en nýi staðurinn verður á fyrstu hæð í Kringlunni og með sætisaðstöðu fyrir allt að 30 manns . „ Viðskiptavinir Kringlunnar eru fjölmargir daglega og það er ánægjulegt að geta boðið þeim upp á frekara úrval af góðum veitingum á viðráðanlegu verði . Við verðum með hraða og góða þjónustu og sama vöruúrval og á kaffihúsinu okkar á Laugavegi , “ segir Árni . Gert er ráð fyrir að ráða þurfi í kringum tíu manns fyrir opnunina og eftir að þeim ráðningum lýkur eru um 30 manns í vinnu hjá Dunkin ´ Donuts á Íslandi . Árni Pétur segir að virkilega vel hafi tekist til í ráðningarmálunum til þessa og að mikill áhugi sé fyrir því að starfa á kaffihúsum keðjunnar , en til stendur að staðirnir verði orðnir 16 talsins eftir fimm ár . „ Það er óhætt að segja að mikið hafi mætt á starfsfólkinu til þessa enda viðtökurnar við fyrsta staðnum á Laugavegi verið vonum framar . Við erum með harðduglegt fólk í vinnu , sem hefur fengið góða þjálfun en við trúum því að þjálfunin skili sér til viðskiptavina okkar með glaðlegri og öruggri þjónustu ” , segir hann . Sigurjón Örn Þórsson , framkvæmdastjóri Kringlunnar , fagnar því að samningar hafi náðst um komu Dunkin ´ Donuts þangað inn . „ Við trúum því að þessi viðbót eigi eftir að leggjast vel í viðskiptavini okkar enda er Dunkin ´ Donuts sterkt vörumerki sem virðist vera mikill áhugi fyrir hjá landsmönnum . Við viljum bjóða viðskiptavinum Kringlunnar upp á val þegar kemur að verslun , veitingum og þjónustu og þetta er einn liðurinn í því , “ segir Sigurjón . Vísir spurði ferðamenn hvað þeim finnst um opnun bandaríska kleinuhringjastaðarins á Laugavegi .